作者：卢祖皋
词牌/韵律：摸鱼儿

paragraphs: 怪西风、晓来敧帽，年华还是重九。
天机衮衮山新瘦，客子情怀谁剖。
微雨后。
更雁带边寒，袅袅欺罗袖。
慵荷倦柳。
悄不似黄花，田田照眼，风味尽如旧。
登临地，寂寞崇台最久。
阑干几度搔首。
翻云覆雨无穷事，流水斜阳知否。
吟未就。
但衰草荒烟，商略愁时候。
闲愁浪有。
总输与渊明，东篱醉舞，身世付杯酒。